సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఓటమి బాట వీడని తెలుగు టైటాన్స్ టీమ్
ప్రొ కబడ్డీ లీగ్‌లో ప్లేఆఫ్ ఆశల్ని వదిలేసిన తెలుగు టైటాన్స్ ఆఖర్లోనూ వరుస పరాజయాలతో నిరాశపరుస్తోంది. తాజాగా హర్యానాతో జరిగిన మ్యాచ్‌లోనూ టైటాన్స్ చిత్తుగా ఓడిపోయింది.
Samayam Telugu | Updated:
Oct 5, 2019, 08:49AM IST
ప్రొ కబడ్డీ లీగ్ ఏడో సీజన్‌లో ఇప్పటికే ప్లేఆఫ్ రేసు నుంచి నిష్క్రమించినా.. తెలుగు టైటాన్స్ ఆటతీరు మాత్రం మారలేదు. హర్యానా స్టీలర్స్‌తో శుక్రవారం రాత్రి జరిగిన మ్యాచ్‌లో 32-52 తేడాతో తెలుగు టైటాన్స్ పేలవంగా ఓడిపోయింది. దీంతో.. 12వ ఓటమితో పాయింట్ల పట్టికలో తెలుగు టైటాన్స్ 11వ స్థానంతోనే మరోసారి సరిపెట్టుకుంది. ఇక హర్యానా.. 13వ విజయంతో.. పట్టికలో మూడో స్థానంలో నిలిచింది. ఆ జట్టు ఇప్పటికే ప్లేఆఫ్ బెర్తుని ఖాయం చేసుకున్న విషయం తెలిసిందే.
మ్యాచ్‌లో తెలుగు టైటాన్స్ స్టార్ రైడర్ సిద్ధార్థ దేశాయ్ 12 పాయింట్లు సాధించాడు. కానీ.. అవి జట్టుని ఓటమి నుంచి రక్షించలేకపోయాయి. మొత్తం 20 సార్లు రైడ్‌కి వెళ్లిన సిద్ధార్థ ఆశించిన స్థాయిలో రాణించలేకపోయాడు. ఇక డిఫెన్స్‌లోనూ ఫరాద్ 4 పాయింట్లతో తేలిపోయాడు. మరోవైపు హర్యానా టీమ్ స్టార్ రైడర్ వికాస్ ఖండోలా 13 పాయింట్లతో సత్తాచాటగా.. డిఫెండర్ రవి కుమార్ ఏడు పాయింట్లతో మెరిశాడు.
తాజా సీజన్ లీగ్ దశ ఈ నెల 11న ముగియనుండగా.. పాయింట్ల పట్టికలో టాప్-6లో నిలిచిన జట్లు ప్లేఆఫ్‌కి అర్హత సాధించనున్నాయి. ఇప్పటికే దబాంగ్ ఢిల్లీ, బెంగాల్ వారియర్స్, హర్యానా స్టీలర్స్, యు ముంబా, బెంగళూరు బుల్స్ టాప్-5లో నిలిచి ప్లేఆఫ్‌కి చేరాయి. ఇక మిగిలిన ఒక స్థానం కోసం యూపీ యోధా, జైపూర్ పింక్ పాంథర్స్ పోటీలో ముందున్నాయి.